ddrg/super_eurlex huggingface dataset:
1.

víta fakt, že všeobecné nariadenie o ochrane údajov sa stalo globálnym štandardom ochrany osobných údajov a je faktorom konvergencie pri tvorbe noriem; víta skutočnosť, že všeobecným nariadením o ochrane údajov sa EÚ dostala do popredia medzinárodných diskusií o ochrane údajov a viaceré tretie krajiny zosúladili svoje právne predpisy o ochrane údajov so všeobecným nariadením o ochrane údajov; poukazuje na to, že Dohovor Rady Európy č. 108 o ochrane údajov bol zosúladený so všeobecným nariadením o ochrane údajov (ďalej len „Dohovor 108+“) a podpísalo ho už 42 krajín; naliehavo vyzýva Komisiu a členské štáty, aby tento impulz využili na presadzovanie vypracovania medzinárodných noriem na úrovni OSN, OECD, G8 a G20, ktoré budú založené na európskych hodnotách a zásadách, neoslabia však všeobecné nariadenie o ochrane údajov; zdôrazňuje, že dominantné postavenie Európy v tejto oblasti by pomohlo nášmu kontinentu lepšie chrániť práva našich občanov, ochraňovať naše hodnoty a zásady, propagovať dôveryhodné digitálne inovácie a urýchliť hospodársky rast tým, že sa zabráni fragmentácii;
vyzýva na pridelenie primeraných zdrojov na vykonávanie odporúčaní štúdií Komisie z roku 2015 s názvom Larger than elephants : Inputs for an EU strategic approach to wildlife conservation in Africa (Väčšie než slony: námety na strategický prístup EÚ k ochrane voľne žijúcich druhov v Afrike) a z roku 2019 s názvom Study on the interaction between security and wildlife conservation in sub-Saharan Africa (Štúdia o interakcii medzi bezpečnosťou a ochranou voľne žijúcich druhov v subsaharskej Afrike);
34.

pripomína, že nové technológie predstavujú príležitosti aj výzvy pre všetkých pracovníkov, najmä pre osoby so zdravotným postihnutím; v tejto súvislosti zdôrazňuje, že nové technológie môžu predstavovať pre osoby so zdravotným postihnutím veľké problémy s prístupnosťou; zdôrazňuje preto, že prístupnosť je nutné zaradiť ako predpoklad do všetkých iniciatív EÚ a že EÚ by mala podniknúť kroky na podporu uplatňovania univerzálneho dizajnu a zaručiť prístupnosť a cenovú dostupnosť asistenčných technológií; vyzýva Komisiu, aby v súlade s dohovorom UNCRPD zabezpečila úplnú a účinnú prístupnosť informačných a komunikačných technológií a systémov na rovnakom základe a v tejto súvislosti uplatňovala usmernenia na podporu vývojárov umelej inteligencie s cieľom zohľadniť potreby osôb so zdravotným postihnutím prostredníctvom rozvojových procesov, čím sa zabráni vytváraniu nových diskriminačných predsudkov; vyzýva Komisiu a členské štáty, aby podporovali výskumné programy zamerané na vývoj asistenčných technológií vrátane robotiky, digitálnych technológií a umelej inteligencie, ktoré umožnia úplné začlenenie osôb so zdravotným postihnutím do všetkých aspektov života; vyzýva členské štáty, aby zabezpečili, že osoby so zdravotným postihnutím budú mať prístup k cenovo dostupným digitálnym nástrojom a softvéru, ktoré sú prispôsobené ich potrebám, a aby pri vymedzovaní najvhodnejších digitálnych nástrojov alebo softvéru pre individuálne potreby osoby so zdravotným postihnutím vychádzali z odborných znalostí organizácií zastupujúcich osoby so zdravotným postihnutím;
30.

zastáva názor, že rozvoj digitálnych zručností je predpokladom na zabezpečenie toho, aby všetci Európania boli schopní zapojiť sa do spoločnosti a využívať výhody digitálnej transformácie. poukazuje na to, že si to vyžaduje reformy v oblasti vzdelávania, zručností a tiež celoživotného vzdelávania s cieľom riadiť transformáciu trhu práce, vyvíjať a umožniť kľúčové digitálne technológie a utvárať digitálnu budúcnosť Európy; ďalej poukazuje na to, že v záujme predchádzania digitálnej priepasti by sa mala podporovať rovnosť v horizontálnom prístupe k digitálnej infraštruktúre, vybaveniu a zručnostiam;
17.

zdôrazňuje, že spotrebná daň (alebo daň) z obsahu uhlíka vo všetkých spotrebovaných výrobkoch, či už domácich alebo dovážaných, by úplne neriešila riziko úniku uhlíka, bola by technicky náročná vzhľadom na zložitosť sledovania uhlíka v globálnych hodnotových reťazcoch a mohla by predstavovať značnú záťaž pre spotrebiteľov; uznáva, že pevné clo alebo daň z dovozu by mohli byť jednoduchým nástrojom, ktorý by poskytoval silný a stabilný signál o environmentálnej cene dovezeného uhlíka; domnieva sa však, že vzhľadom na svoju pevnú povahu by takáto daň bola menej pružným nástrojom na odzrkadlenie vývoja ceny v rámci EU ETS; zdôrazňuje, že v praxi by meniaca sa daň, ktorá automaticky odráža cenu v systéme EU ETS, bola ekvivalentom fiktívneho ETS; uznáva, že ak by mal CBAM fiškálnu povahu, existuje možnosť, že by sa zaviedol mechanizmus založený na článku 192 ods. 2 ZFEÚ;
M.

keďže videozáznamy, ktoré sa šíria na internete a v sociálnych médiách, údajne obsahujú dôkazy o zneužívaní a zlom zaobchádzaní so zadržanými osobami príslušníkmi ozbrojených síl oboch strán; keďže nič nenasvedčuje tomu, že by azerbajdžanské alebo arménske orgány rýchlo, verejne a účinne tieto incidenty vyšetrili alebo že by prípadné vyšetrovania viedli k trestnému stíhaniu; keďže existujú obvinenia, že vojnoví zajatci a ďalšie chránené osoby boli vystavené mimosúdnym popravám, nedobrovoľným zmiznutiam a skutkom zneuctenia mŕtvych;
8.

pripomína, že podľa článku 18 ods. 4 písm. q) nariadenia o Mechanizme na podporu obnovy a odolnosti by národné plány obnovy a odolnosti mali obsahovať zhrnutie o konzultačnom procese miestnych a regionálnych orgánov, sociálnych partnerov, organizácií občianskej spoločnosti, mládežníckych organizácií a ďalších príslušných zainteresovaných strán, ktorý sa uskutočnil v súlade s vnútroštátnym právnym rámcom, a o tom, ako sú vstupy zainteresovaných strán zohľadnené v pláne obnovy a odolnosti; vyzýva Komisiu, aby členským štátom dala pokyn ku konzultáciám so všetkými zainteresovanými stranami na vnútroštátnej úrovni a zabezpečila zapojenie občianskej spoločnosti a miestnych a regionálnych orgánov do vykonávania plánov, a najmä do ich monitorovania, a aby zabezpečila uskutočnenie konzultácií o prípadných budúcich zmenách alebo nových plánoch;
19.

uznáva, že takzvaná „suma A“ by vytvorila nové právo na zdaňovanie pre jurisdikcie trhu; zdôrazňuje, že rozsah týchto nových práv zdanenia by sa mal vzťahovať na všetky veľké nadnárodné podniky, ktoré by sa mohli zapojiť do praktík BEPS, a aspoň na automatizované digitálne služby a podniky orientované na spotrebiteľov a zároveň by nemal vytvárať ďalšiu a zbytočnú záťaž pre MSP ani zdražovať služby pre spotrebiteľov;
—

so zreteľom na svoje uznesenia z 5. apríla 2017 o rokovaniach so Spojeným kráľovstvom v nadväznosti na jeho oznámenie o úmysle vystúpiť z Európskej únie (2), z 3. októbra 2017 o stave rokovaní so Spojeným kráľovstvom (3), z 13. decembra 2017 o stave rokovaní so Spojeným kráľovstvom (4), zo 14. marca 2018 o rámci budúcich vzťahov EÚ a Spojeného kráľovstva (5), z 18. septembra 2019 o súčasnom stave postupu vystúpenia Spojeného kráľovstva z Európskej únie (6), z 15. januára 2020 o vykonávaní a monitorovaní ustanovení o právach občanov v dohode o vystúpení (7), z 12. februára 2020 o návrhu mandátu na rokovania o novom partnerstve so Spojeným kráľovstvom Veľkej Británie a Severného Írska (8) a z 18. júna 2020 o rokovaniach o novom partnerstve so Spojeným kráľovstvom Veľkej Británie a Severného Írska (9),
—

so zreteľom na správu Organizácie pre hospodársku spoluprácu a rozvoj (OECD) z novembra 2020 s názvom COVID-19 in Latin America and the Caribbean: An overview of government responses to the crisis (COVID-19 v Latinskej Amerike a Karibskej oblasti: Prehľad reakcie vlád na krízu),
H.

keďže pre chýbajúce štatistiky nie je známy počet detí so zdravotným postihnutím, no pravdepodobne sa pohybuje okolo 15 % celkového počtu detí v Únii; keďže deti so zdravotným postihnutím by mali naplno požívať všetky ľudské práva a základné slobody rovnocenne s ostatnými deťmi, čo zahŕňa aj právo vyrastať vo vlastných rodinách alebo v rodinnom prostredí v súlade s ich najlepším záujmom, ako sa vymedzuje v Dohovore o právach dieťaťa; keďže rodinní príslušníci musia často obmedziť alebo zastaviť pracovné činnosti, aby sa starali o rodinných príslušníkov so zdravotným postihnutím; keďže v štúdii uskutočniteľnosti o záruke pre deti, ktorú vypracovala Komisia (predbežná správa), sa poukazuje na to, že ako hlavné prekážky pre deti so zdravotným postihnutím boli identifikované problémy s fyzickou prístupnosťou, neprispôsobenie služieb a zariadení potrebám detí a v mnohých prípadoch jednoducho ich nedostupnosť; keďže v tej istej štúdii mnohí respondenti poukázali na problémy s diskrimináciou, konkrétne problémy so vzdelávaním a s cenovou dostupnosťou bývania;
—

so zreteľom na ciele udržateľného rozvoja OSN, najmä na cieľ 3.6, ktorým je znížiť počet úmrtí a zranení spôsobených dopravnými nehodami na celom svete do roku 2020 na polovicu, a cieľ č. 11.2, ktorým je poskytnúť do roku 2030 prístup k bezpečným, cenovo dostupným, prístupným a udržateľným dopravným systémom pre všetkých a zlepšiť bezpečnosť cestnej premávky, najmä rozšírením verejnej dopravy, s osobitným dôrazom na potreby osôb v zraniteľnej situácii, žien, detí, osôb so zdravotným postihnutím a starších osôb,
víta nové obmedzenie obsahu síry v pohonných hmotách na 0,5 %, ktoré s účinnosťou od 1. januára 2020 zaviedla IMO, a zdôrazňuje, že by nemalo viesť k presunutiu znečistenia z ovzdušia do vody; žiada preto Komisiu a členské štáty, aby v súlade so smernicou (EÚ) 2019/883 ( 16 ) a na úrovni IMO pracovali na komplexnom posúdení environmentálnych vplyvov vypúšťania odpadovej vody z práčok plynov s otvoreným okruhom a iných zvyškov nákladu do mora a aby zabezpečili ich riadne zhromažďovanie a spracovanie v prístavných zberných zariadeniach; v tejto súvislosti dôrazne nabáda členské štáty, aby v súlade so smernicou 2000/60/ES ( 17 ) zaviedli zákazy vypúšťania odpadovej vody z práčok plynov s otvoreným kruhom a určitých zvyškov nákladu do svojich pobrežných vôd; zdôrazňuje, že od začiatku by sa mali uprednostňovať udržateľné riešenia na základe analýzy životných cyklov; konštatuje, že účelom práčok plynov s otvoreným kruhom je riešiť znečistenie ovzdušia a že do týchto práčok sa už investovalo; poukazuje na to, že používanie práčok plynov s otvoreným kruhom má vplyv na životné prostredie, a víta, že IMO v súčasnosti skúma ich dlhodobý vplyv; v tejto súvislosti vyzýva Komisiu, aby na základe posúdenia vplyvu vykonala postupné zrušenie používania práčok plynov s otvoreným kruhom s cieľom dodržať emisné limity v súlade s rámcom IMO a dohovorom MARPOL;
8.

zdôrazňuje, že ak by sa zhromažďovanie vojsk v budúcnosti zmenilo na inváziu Ukrajiny Ruskou federáciou, EÚ musí jasne uviesť, že cena za takéto porušenie medzinárodného práva a noriem by bola veľmi vysoká; trvá preto na tom, aby sa za takýchto okolností okamžite zastavil dovoz ropy a plynu z Ruska do EÚ, zatiaľ čo Rusko by malo byť vylúčené z platobného systému SWIFT a všetky aktíva v EÚ oligarchov blízkych ruským orgánom a ich rodín v EÚ musia byť zmrazené a ich víza zrušené;
4.

zdôrazňuje, že všetky súdne konania sa musia viesť v plnom súlade so zásadou riadneho súdneho procesu zakotvenou v medzinárodnom práve; zdôrazňuje, že by mali poskytovať súdne záruky, zabezpečovať súdnu ochranu a prístup k spravodlivosti ako súčasť nezávislého a nestranného súdneho systému, do ktorého nezasahujú iné štátne inštitúcie;
D.

keďže objem dreva, ktoré je predmetom obchodu medzi Hondurasom a EÚ, je v súčasnosti relatívne malý a predstavuje menej ako 2 % celkového vývozu dreva z Hondurasu, pričom najväčším obchodným partnerom sú USA a zvyšuje sa vývoz do susedných krajín (Salvádor a Nikaragua); keďže DDP by mohla Hondurasu otvoriť viac príležitostí na vývoz do EÚ a na nové trhy;
am)

pripomína, že je dôležité čo najskôr sa zapojiť do pravidelného dialógu o ľudských právach medzi EÚ a Indiou v súlade so záväzkom v rámci plánu činností EÚ a Indie a v súlade so spoločným zámerom obnoviť zasadnutia po ôsmich rokoch bez toho, aby sa takéto stretnutia uskutočnili, čo je významnou príležitosťou pre obe strany diskutovať a vyriešiť zvyšné otázky ľudských práv; posilniť dialóg na úrovni ústredia a usilovať sa o to, aby bol zmysluplný prostredníctvom účasti na vysokej úrovni, stanovením konkrétnych záväzkov, kritérií a medzníkov pokroku, riešením jednotlivých prípadov a uľahčením dialógu medzi EÚ a Indiou s občianskou spoločnosťou pred medzivládnym dialógom; požiadať ESVČ, aby Európskemu parlamentu pravidelne podávala správy o dosiahnutých výsledkoch;
—

so zreteľom na ambíciu nulového znečistenia životného prostredia bez toxických látok, ktorú stanovila Komisia v kapitole 2.1.8 svojho oznámenia z 11. decembra 2019 o Európskej zelenej dohode (COM(2019)0640), a záväzok EÚ zastaviť stratu biodiverzity a stať sa svetovým lídrom pri riešení globálnej krízy v oblasti biodiverzity v súlade so svojou stratégiou v oblasti biodiverzity do roku 2020 a stratégiou v oblasti biodiverzity do roku 2030,
G.

keďže vyšetrovanie vraždy vedené maltskými orgánmi za pomoci Europolu už viedlo k identifikácii, vzneseniu obvinení a začatiu súdnych konaní s niekoľkými podozrivými osobami a jednou osobou podozrivou zo zosnovania vraždy, vlastníkom spoločnosti 17 Black Ltd. so sídlom v Dubaji a bývalým členom predstavenstva spoločnosti ElectroGas Malta Ltd.; keďže do vyšetrovania bol zapojený aj Federálny vyšetrovací úrad (FBI);
—

so zreteľom na štúdiu Komisie z roku 2015 s názvom Study on wage setting systems and minimum rates of pay applicable to posted workers in accordance with Directive 96/71/EC in a selected number of Member States and sectors (Štúdia o systémoch stanovovania mzdy a o minimálnych mzdách vzťahujúcich sa na vyslaných pracovníkov v súlade so smernicou 96/71/ES vo vybranom počte členských štátov a odvetví),
16.

vyzýva Komisiu, aby revíziu nariadenia o TEN-E využila ako príležitosť na jej plné zosúladenie s cieľom klimatickej neutrality; zdôrazňuje, že zásady znižovania emisií, digitalizácia a integrácia energetického systému by mali byť zakotvené v cieľoch nariadenia a desaťročnom plánovaní rozvoja siete, ako aj dlhší časový rámec plánovania v súlade s cieľom klimatickej neutrality, aby sa okrem iného zabránilo uviaznutým nákladom; zdôrazňuje, že investície do digitalizácie existujúcej infraštruktúry môžu výrazne zlepšiť jej riadenie využívaním digitálnych dvojčiat, algoritmov alebo umelej inteligencie; podporuje rozšírenie rozsahu pôsobnosti nariadenia na energetickú infraštruktúru, ako je uskladňovanie a vodík; požaduje integrovaný a koordinovaný plán siete, ktorý bude zahŕňať postupne všetky energetické nosiče a infraštruktúru; zdôrazňuje, že infraštruktúra energetického systému by mala byť integrovaná do digitálnych a dopravných systémov;
77.

konštatuje, že umelá inteligencia sa často používa v algoritmoch automatizovaného rozhodovania na šírenie obsahu a určovanie poradia, v akom sa kultúrny a kreatívny obsah zobrazuje používateľom; zdôrazňuje, že tieto algoritmy sú pre používateľov „čiernou skrinkou“; kladie dôraz na to, že algoritmy, ktoré používajú poskytovatelia mediálnych služieb, platformy na zdieľanie videí a služby na streaming hudby, by mali byť navrhnuté tak, aby nezvýhodňovali určité diela tým, že budú obmedzovať svoje „personalizované“ odporúčania len na najpopulárnejšie diela, a to na účely cielenej reklamy, na komerčné účely alebo s cieľom maximalizovať zisk; žiada, aby boli odporúčacie algoritmy a personalizovaný marketing vysvetliteľné a transparentné, pokiaľ je to možné, s cieľom poskytnúť spotrebiteľom presný a komplexný prehľad o týchto procesoch a obsahu a zabezpečiť, že personalizované služby nebudú diskriminačné a budú v súlade s nedávno prijatým nariadením o vzťahoch medzi platformami a podnikmi ( 14 ) a so súhrnnou smernicou o novej dohode pre spotrebiteľov ( 15 ) ; vyzýva Komisiu, aby preskúmala možnosti optimalizácie algoritmov moderovania obsahu s cieľom zapojiť používateľov a aby navrhla odporúčania s cieľom zvýšiť kontrolu používateľov nad obsahom, ktorý sa im zobrazuje, a to zaručením a riadnym uplatňovaním práva používateľov zvoliť si, že odporúčané a personalizované služby nebudú využívať; okrem toho zdôrazňuje, že spotrebitelia musia byť informovaní, keď interagujú s automatizovaným rozhodovacím procesom, a že ich možnosti výberu a výkonnosť nesmú byť obmedzené; kladie dôraz na to, že treba brániť využívaniu mechanizmov umelej inteligencie na komerčný dohľad nad spotrebiteľmi, aj keď sa týka „bezplatných služieb“, prostredníctvom zabezpečenia toho, aby bolo v plnom súlade so základnými právami a všeobecným nariadením o ochrane údajov; zdôrazňuje, že všetky regulačné zmeny musia zohľadňovať vplyv na zraniteľných spotrebiteľov;
59.

zdôrazňuje, že EÚ by mala presadzovať svoje normy v oblasti vodíka a kritériá udržateľnosti na medzinárodnej úrovni; v tejto súvislosti požaduje, aby sa vypracovali medzinárodné normy a stanovili spoločné vymedzenia a metodiky na definovanie celkových emisií z každej jednotky vyrobeného vodíka, ako aj medzinárodné kritériá udržateľnosti, ktoré sú nutným predpokladom akéhokoľvek dovozu vodíka a dovozu polotovarov z vodíka; zdôrazňuje, že s cieľom zabrániť akémukoľvek úniku uhlíka by sa všetok dovoz vodíka mal certifikovať rovnako ako vodík vyrábaný v EÚ vrátane výroby a prepravy a mal by byť v súlade s budúcim mechanizmom kompenzácie uhlíka na hraniciach Európskej únie; vyzýva tiež Komisiu a členské štáty, aby investovali do potrebnej infraštruktúry a transformácie existujúcej infraštruktúry v prístavoch a do cezhraničných prepojení na dovoz vodíka z obnoviteľných zdrojov; nabáda Komisiu, aby podporovala úlohu eura ako referenčnej meny v medzinárodnom obchode s vodíkom;
91.

konštatuje, že investície do vysokovýkonnej výpočtovej techniky (HPC) majú zásadný význam pre využitie plného potenciálu umelej inteligencie a iných vznikajúcich technológií; vyzýva na preklenutie nedostatku investícií do pripojiteľnosti prostredníctvom nástroja Next Generation EU, ako aj vnútroštátnych a súkromných finančných prostriedkov s cieľom kompenzovať zníženie investícií EÚ do budúcich technológií v rámci viacročného finančného rámca na roky 2021 – 2027 (VFR);
48.

víta podpísanie Protokolu o určení hraničného bodu medzi Bosnou a Hercegovinou, Čiernou Horou a Srbskou republikou v máji 2019 a nabáda Čiernu Horu, aby v konštruktívnom duchu a čo najskôr v prístupovom procese pokračovala v riešení otvorených dvojstranných otázok so svojimi susedmi vrátane nevyriešených otázok týkajúcich sa vymedzenia hraníc so Srbskom a s Chorvátskom; pripomína, že existujúce dvojstranné dohody týkajúce sa hraníc by sa mali dodržiavať; opakuje, že pohraničné spory by sa mali riešiť v duchu dobrých susedských vzťahov, a to na bilaterálnej úrovni a prostredníctvom existujúcich medzinárodných mechanizmov; konštatuje, že dvojstranné vzťahy so Srbskom boli poznačené napätím, a trvá na tom, aby sa všetky dvojstranné spory riešili inkluzívnym a nekonfrontačným dialógom, pričom sa treba vyhnúť akejkoľvek forme zahraničného zasahovania do domácich záležitostí;
27.

zdôrazňuje, že prístup založený na ľudských právach sa uplatňuje na všetky piliere nástroja NDICI vrátane reakcie na krízy v pilieri rýchlej reakcie; znovu zdôrazňuje, že výdavky súvisiace s migráciou v rámci nástroja NDICI by mali byť orientačne 10 % a že činnosti súvisiace s migráciou v rámci nástroja NDICI by sa mali zameriavať na riešenie základných príčin neregulárnej migrácie a núteného vysídľovania a na podporu väčšej angažovanosti v záujme uľahčenia bezpečnej, riadnej, pravidelnej a zodpovednej migrácie, ako aj na vykonávanie plánovaných a dobre riadených migračných politík a správy; zdôrazňuje, že NDICI je nástroj na financovanie vonkajšej pomoci a že by mala existovať jasná hranica medzi vnútornou a vonkajšou migračnou politikou, nástrojmi a fondmi EÚ; zdôrazňuje, že konečná dohoda o činnostiach súvisiacich s migráciou v rámci NDICI by sa mala horizontálne koordinovať s vnútornými fondmi EÚ, ako aj s nástrojom predvstupovej pomoci (IPA), aby sa zabránilo prekrývaniu; konštatuje, že opatrenia súvisiace s migráciou v krízových situáciách vykonávané prostredníctvom piliera opatrení rýchlej reakcie by mali v súlade s medzinárodným humanitárnym právom a zásadami riešiť najmä potreby súvisiace s núteným vysídľovaním a podporou hostiteľských komunít; v tejto súvislosti trvá na tom, že treba zabezpečiť, aby viacročný finančný rámec na roky 2021 – 2027 sprevádzal pevný rámec pre ľudské práva na účel identifikácie, vykonávania a monitorovania budúcich programov spolupráce v oblasti migrácie s cieľom prepojiť vyplácanie finančných prostriedkov EÚ s povinnosťami v oblasti ľudských práv;
Q.

keďže určité významné športové podujatia sú vo všeobecnom verejnom záujme a prístup k informáciám o nich v reálnom čase by preto mal byť zaručený pre všetkých občanov a nemal by podliehať neprimeraným alebo nezákonným obmedzeniam; keďže to sa týka aj novinárov a spravodajských reportérov, ktorí môžu poskytovať takéto informácie v reálnom čase; keďže členské štáty by mali podporovať vysielanie významných športových podujatí v rámci voľne dostupných programov ako formu ľudovej kultúry, ktorá zohráva dôležitú úlohu v živote občanov;
14.

zdôrazňuje, že v prípade prevádzkovateľov údajov, ktorí patria do rozsahu pôsobnosti zákona USA o sledovaní v rámci zahraničného spravodajstva (ďalej len „FISA“), nie je prenos osobných údajov z Únie možný v rámci týchto štandardných zmluvných doložiek z dôvodu vysokého rizika hromadného sledovania; očakáva, že ak sa nedosiahne rýchla dohoda s USA, ktorá by zaručovala v zásade rovnocennú, a teda primeranú úroveň ochrany, akú poskytuje všeobecné nariadenie o ochrane údajov a charta, budú tieto prenosy pozastavené až do vyriešenia situácie; zdôrazňuje nález Súdneho dvora, že ani paragraf 702 zákona FISA, ani vykonávacie nariadenie 12333 (E.O. 12333) v spojení s prezidentskou politickou smernicou 28 (PPD-28) nie sú v súlade s minimálnymi zárukami vyplývajúcimi z práva EÚ zo zásady proporcionality, čo má za následok, že programy sledovania založené na týchto ustanoveniach nemožno považovať za obmedzené na to, čo je striktne nevyhnutné; zdôrazňuje, že je potrebné riešiť problémy konštatované v rozsudku Súdneho dvora udržateľným spôsobom, aby sa zabezpečila primeraná ochrana osobných údajov dotknutých osôb; pripomína, že žiadna zmluva medzi spoločnosťami nemôže poskytovať ochranu pred neselektívnym prístupom spravodajských orgánov k obsahu elektronických komunikácií, ani žiadna zmluva medzi spoločnosťami nemôže poskytnúť dostatočné právne prostriedky nápravy proti hromadnému sledovaniu; zdôrazňuje, že si to vyžaduje reformu zákonov a postupov USA o dohľade s cieľom zabezpečiť, aby sa prístup bezpečnostných orgánov USA k údajom prenášaným z EÚ obmedzil na to, čo je nevyhnutné a primerané, a aby európske dotknuté osoby mali prístup k účinným súdnym prostriedkom nápravy pred súdmi v USA;
15.

dôrazne podporuje začlenenie ľudských práv do globálneho rámca pre biodiverzitu po roku 2020 v súlade s nedávnym oznámením Komisie s názvom Stratégia EÚ v oblasti biodiverzity do roku 2030 – Prinavrátenie prírody do našich životov; domnieva sa, že v záujme začlenenia ľudských práv do globálneho rámca pre biodiverzitu po roku 2020 by sa nové ciele mali zamerať na uznávanie a vykonávanie práva na čisté, zdravé, bezpečné a udržateľné životné prostredie na vnútroštátnej aj celosvetovej úrovni;
—

so zreteľom na štúdiu Komisie z mája 2020 s názvom Zlepšenie finančného zabezpečenia v kontexte smernice o environmentálnej zodpovednosti (Improving financial security in the context of the Environmental Liability Directive),
C.

keďže so záujmom berie na vedomie, že podľa nedávneho prieskumu verejnej mienky dve tretiny európskych občanov si myslia, že Európska únia by mala mať viac právomocí na riešenie neočakávaných kríz, ako je napríklad kríza v súvislosti s ochorením COVID-19, a viac ako polovica sa domnieva, že EÚ by mala mať viac finančných prostriedkov na riešenie týchto kríz (6); keďže súčasná zdravotná kríza má veľmi významný ľudský rozmer a EÚ a členské štáty by preto mali konať v duchu solidarity;
—

so zreteľom na spoločnú správu Úradu vysokého komisára OSN pre ľudské práva (OHCHR) a BINUH z 18. januára 2021 s názvom Unrest in Haiti: Their impact on Human Rights and the State’s obligation to protect all citizens (Nepokoje na Haiti: Vplyv na ľudské práva a povinnosť štátu chrániť všetkých občanov),